El MAGa organitza portes obertes i visites guiades als espais patrimonials per a commemorar el Dia Internacional dels Museus
15 maig 2025

## El MAGa organitza portes obertes i visites guiades als espais patrimonials per a commemorar el Dia Internacional dels Museus15 maig 2025Última actualització: 15 maig 2025

![](../gestion/img/6beb57aa6a6242b892d9b8c803d29ba5b29abfaec08531e924c3143adedc3e4a.jpeg)  
  

La primera tinenta d’Alcaldia i regidora de Patrimoni històric, **Alícia Izquierdo**, i el director del Museu Arqueològic de Gandia (MAGa), **Joan Negre**, han donat a conèixer les activitats organitzades pel seu departament per tal de commemorar com cada any, el Dia Internacional dels Museus, el dissabte 18 de maig.  
_«No volíem deixar passar aquesta commemora__ció_ _per a donar visibilitat al_ _treball que realitzem dia rere dia per tal de fer arribar la nostra cultura i la nostra història a tota la ciutadania. El lema d'enguany és “El futur dels museus en comunitats en constant canvi”. Aquesta jornada convida a reflexionar sobre com els museus poden adaptar-se als nous contextos socials, culturals i tecnològics. Es promou la participació activa de la comunitat per crear espais més inclusius i rellevants. Els museus esdevenen agents de transformació, connectant passat, present i futur»,_ ha indicat Izquierdo.  
La celebració, nascuda a l'empara del Consell Internacional de Museus (ICOM), aprofita cada any per reivindicar el paper dels museus com a agents d'intercanvi cultural així com a ferramentes per al desenvolupament de la comprensió mútua, la col·laboració i la pau entre pobles. Més de 37.000 museus en 158 països uneixen esforços i al llarg de tot el cap de setmana obrin les seues portes i organitzen milers d'activitats per acostar-se a la gent.  
_«I per celebrar-ho,_ _hem decidit organitzar un fum d'activitats gratuïtes i obertes a tots els públics, sense necessitat de fer cap reserva. Tan sols_ _cal_ _acudir als nostres espais arqueològics i recórrer, de la ma de les nostres guies, el passat de la nostra comarca__»_, ha explicat Negre.  
  
**P****rograma  
  
**

**Dissabte 17 de maig**

\- Castell de Bairén. 10.00 h

\- Museu Arqueològic de Gandia (MAGa), 12.00 h.

**Diumenge 18 de maig**

\- Cova del Parpalló, 10.00 h.

\- Torre dels Pares, 12.00 h  
Més informació, Museu Arqueològic de Gandia (c/ Hospital, 20). Informació: 96 295 95 40 / [difusiomaga@gandia.org](mailto:difusiomaga@gandia.org)